recursal/SuperWikiNEXT-32B huggingface dataset:
**ஒரிசா மாநில அருங்காட்சியகம்** இந்திய மாநிலமான ஒரிசாவின் தலைநகரான புவனேசுவரில் அமைந்துள்ள ஒரு அருங்காட்சியகம் ஆகும்.

வரலாறு
------

இந்த அருங்காட்சியகம், 1932 ஆம் ஆண்டில் வரலாற்றாளர்களான பேராசிரியர் என். சி. பனர்ஜி, பேராசிரியர் கான்சியாம் தாஸ் ஆகியோரின் முயற்சியால் ராவென்சா கல்லூரியில் தொடங்கப்பட்டது. 1945-46 காலப்பகுதியில் மாநில அருங்காட்சியகம் எனப் பெயர் மாற்றப்பட்டு பழைய புவனேசுவரில் இருந்த பிரமண்டா கட்டிடத்துக்கு மாற்றப்பட்டது. 1950 இல் இது பட்டேல் மண்டபத்துக்கு மாற்றப்பட்டுப் பின்னர் மீண்டும் வேறிடத்துக்கு மாற்றப்பட்டது. 

1957 ஆம் ஆண்டு டிசம்பர் 27 ஆம் தேதி இந்தியாவின் முதல் சனாதிபதியான டாக்டர் இராசேந்திரப் பிரசாத் அவர்கள் இந்த அருங்காட்சியகத்துக்கான புதிய கட்டிடம் ஒன்றுக்கு அடிக்கல் நாட்டினார். 1960 இல் அருங்காட்சியகம் இன்று அது உள்ள புதிய கட்டிடத்துக்கு இடம் மாறியது. தொடக்கத்தில் கல்வி அமைச்சின் கீழ் இயங்கிய இது பின்னர் 1958 ஆம் ஆண்டில் கலாச்சார அலுவல்கள் அமைச்சின் கீழ் கொண்டுவரப்பட்டது.

காட்சிப் பொருட்கள்
------------------

தொல்லியல் அருங்காட்சியகமாகத் தொடங்கப்பட்ட இந்த அருங்காட்சியகத்தில் சிற்பங்கள், நாணயங்கள், செப்பேடுகள் போன்ற பொருட்கள் இடம் பெற்றிருந்தன. பின்னர் இந்த அருங்காட்சியகத்தில் பல வகையான அரும்பொருட்களும் சேர்க்கப்பட்டன. இங்குள்ள பொருட்கள் தொல்லியல், கல்வெட்டியலும் நாணயவியலும், ஆயுதங்கள், சுரங்கவியலும் நிலவியலும், இயற்கை வரலாறு, கலையும் கைப்பணியும், தற்காலக் கலை, மானிடவியல், ஓலைச் சுவடிகள் என ஒன்பது பிரிவுகளாகப் பிரித்துக் காட்சிக்கு வைக்கப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்
ஆல்க்கைல்பீனாலின் வேதிக் கட்டமைப்பு, (நோனைல்பீனால்)
**ஆல்க்கைல்பீனால்கள்** *(Alkylphenols)* என்பவை பீனால்களை ஆல்க்கைலேற்றம் செய்வதால் உருவாகும் கரிமச் சேர்மங்களைக் கொண்ட ஒரு குழுவாகும். பொதுவாக புரோப்பைல்பீனால், பியூட்டைல்பீனால், அமைல்பீனால், எப்டைல்பீனால், ஆக்டைல்பீனால், நோனைல்பீனால், டோடெசைல்பீனால் மற்றும் இவற்றுடன் தொடர்புடைய நீண்ட சங்கிலி ஆல்க்கைல்பீனால்களைக் குறிப்பிட ஆல்க்கைல்பீனால் என்ற சொல் பயன்படுத்தப்படுகிறது. மெத்தில்பீனால்களும் எத்தில்பீனால்களும் ஆல்க்கைல்பீனால்களேயாகும். ஆனால் அவற்றை முறையே கிரெசால்கள், சைலினால்கள் என்ற தனிப்பெயர்களால் அழைக்கிறார்கள்.

தயாரிப்பு
---------

பீனாலுடன் ஆல்க்கீன்களைச் சேர்த்து ஆல்க்கைலேற்றம் செய்தால் நீண்ட சங்கிலி ஆல்க்கைல்பீனால்கள் உருவாகின்றன. 

C6H5OH + RR'C=CHR" → RR'CH−CHR"−C6H4OH

நோனைல்பீனால் குறித்த விவாதங்கள்
-------------------------------

ஆல்க்கைல்பீனால்கள் செனோயீசுட்ரோகென்களாக கருதப்படுகின்றன. வெளிப்புற பெண்மை இயக்குநீரே செனோயீசுட்ரோகென் எனப்படுகிறது. ] ஐரோப்பிய ஒன்றியமானது, குறிப்பாக நோனைல்பீனால் பயன்படுத்தப்படும் பொருட்களின் மீதான விற்பனை மற்றும் பயன்பாட்டுக் கட்டுப்பாடுகளை நடைமுறைப்படுத்தியுள்ளது. அவற்றின் நச்சுத்தன்மை, நிலைத்தன்மை, உயிர்வழிப்பெருக்கம் போன்ற காரணிகள் போன்றவை இதற்கான காரணங்களாகும். ஆனால் அமெரிக்காவில் ஆல்க்கைல்பீனால்களின் அறிவியலைப் புரிந்துகொள்ள முயலும் நடவடிக்கையே மேற்கொள்ளப்படுகிறது .

நீண்ட சங்கிலி ஆல்க்கைல்பீனால்களின் பயன்கள்
------------------------------------------

நீண்ட சங்கிலி ஆல்கைல்பீனால்கள் துப்புரவாக்கிகள் தயாரிப்பதற்கான முன்னோடிச் சேர்மங்களாக பயன்படுத்தப்படுகின்றன. எரிபொருள்கள் மற்றும் உயவுப்பொருட்களின் சேர்க்கைப்பொருளாகவும், பலபடிகள் மற்றும் பீனாலிக் பிசின்களின் பகுதிக்கூறுகளாகவும் இவை உள்ளன. வாசனை திரவியங்கள், வெப்பம் இளகுமீள்மங்கள் ஆக்ஸிஜனேற்ற எதிர்ப்பிகள், எண்ணெய்வயல் இரசாயனங்கள் மற்றும் தீ தடுப்புப்பொருட்கள் ஆகியனவற்றைத் தயாரிக்கப் பயன்படுகின்றன. ஆல்க்கைல்பீனாலிக் பிசின்களை உருவாக்குவதன் மூலம் டயர்கள், ஒட்டுப்பசைகள், பூச்சுகள், கார்பனற்ற காகிதங்கள் மற்றும் உயர் செயல்திறன் ரப்பர் தயாரிப்புகள் போன்றவற்றிலும் இவை பயன்படுகின்றன. 40 வருடங்களுக்கும் மேலாக தொழிற்துறையில் ஆல்க்கைல்பீனால்கள் பயன்படுத்தப்பட்டு வருகின்றன.

இந்த அயலுயிரி சேர்மங்கள் பலவீனமான அளவில் நாளமில்லா சுரப்பிகளைப் பாதிப்பதாக கருதப்படுகின்றன.

மேற்கோள்கள்
-----------

1. 1 2  Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe, Wilfried Paulus "Phenol Derivatives" in Ullmann's Encyclopedia of Industrial Chemistry 2002, Wiley-VCH, Weinheim.எஆசு:10.1002/14356007.a19\_313.
2. ↑  Kochukov, Y.; Jeng, J.; Watson, S. (May 2009). "Alkylphenol xenoestrogens with varying carbon chain lengths differentially and potently activate signaling and functional responses in GH3/B6/F10 somatomammotropes". *Environmental Health Perspectives* **117** (5): 723–730. doi:10.1289/ehp.0800182. பன்னாட்டுத் தர தொடர் எண்:0091-6765. பப்மெட்:19479013.
3. ↑  European Bans on Surfactant Trigger Transatlantic Debate
**அசுவின் திரிபாதி** (*Aswin Tripathy*) இந்தியாவைச் சேர்ந்த ஒரு திரைப்பட இயக்குனர் ஆவார். தொலைக்காட்சி தொகுப்பாளராகவும் ஒரு தொழில்முனைவோராகவும் இவர் இயங்கி வருகிறார். ஒடியா திரைப்படத் துறையில் இவர் செய்த பங்களிப்புகளுக்காக மிகவும் பிரபலமானவராக அறியப்பட்டார். 2023 ஆம் ஆண்டு டெலிவரி பாய் என்ற திரைப்படத்தை இயக்கினார். இது சைலேந்திர சமந்தரே புத்தாதித்யா மொகந்தி நடித்த ஒடியா மொழித் திரைப்படமாகும், இத்திரைப்படம் வணிக ரீதியாக வெற்றி பெற்றது.

திரைப்பட வாழ்க்கை
-----------------

அசுவின் திரிபாதி திரைப்படத் துறைக்குள் வந்தபின்னர் பல படங்களில் துணை நடிகராக பணியாற்றினார். பின்னர் இவர் தனது சொந்த விளம்பர நிறுவனமான ஐடோல் ஒடிசா என்ற நிறுவனத்தை நிறுவினார். இங்கு கோவிந்தா மற்றும் அனுப் சோனி போன்ற புகழ்பெற்ற நடிகர்களைக் கொண்ட பல விளம்பரங்களை இயக்கினார். பெட்ரோல் குற்றம் புகழ் அனுப் சோனி மற்றும் கோவிந்தா போன்ற தேசிய விளம்பரங்கள் உட்பட பல விளம்பரங்களை திரிபாதி இயக்கியுள்ளார்.  2019 ஆம் ஆண்டில், முன் பரதேசி சட்தேய் திரைப்படத்தின் நிர்வாக தயாரிப்பாளராக பணியாற்றினார். 2020 ஆம் ஆண்டில் கோவிட்-19 தொற்றுநோய் காலத்தின் போது, அசுவின் திரிபாதி இசை காணொளிகளை உருவாக்கத் தொடங்கினார். அதன் பிறகு, இவர் 80 இசை காணொளிகளை இயக்கியுள்ளார்.. 2021 ஆம் ஆண்டில், திரிபாதி தனது முதல் தொலைக்காட்சித் திரைப்படத்தை இந்திய அழகியாகப் புகழ் பெற்ற அர்ச்சிதா சாகூவின் நடிப்பில் துர்கதினாசினி  என்ற தலைப்பில் இயக்கினார்.

டெலிவரி பாய்
------------

2023 ஆம் ஆண்டில், அசுவின் திரிபாதி டெலிவரி பாய் என்ற திரைப்படத்தை இயக்கி வெளியிட்டார். ஒடியா மொழியில் உருவான இப்படம், விநியோகத் தொழிலில் ஒரு இளைஞனின் சிரமங்களைப் பற்றியதாகும்.. திரைப்படம் வணிக ரீதியாக வெற்றி பெற்றது. விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களையும் பெற்றது.

மேற்கோள்கள்
-----------

1. ↑  "Delivery Boy". *Bookmyshow*. .
2. ↑  "Bollywood Actor Govinda To Act In Ad Film By Odia Director". *Odisha Bytes*. .
3. ↑  "Ollywood Release: Archita Starrer ‘Durgatinasini-2’ To Hit Screens In Durga Puja". *Odisha Bytes*. .
4. ↑  "‘Delivery Boy’ Declared Tax-Free In Odisha". *Samband English*. .
|  |  |
| --- | --- |
| தண்டனை கொடுப்பதற்காக வடிவமைக்கப்பட்ட பிரம்பு |   |

**பிரம்பு** உலகெங்கும் வளரும் போவேசியே குடும்பத்தைச் சேர்ந்த நெகிழ்ச்சித்தன்மையான வன்தண்டைக் கொண்ட பல்லாண்டுத் தாவரமாகும். இது இரண்டு பேரினங்களைக் கொண்டது. பேரினம் அருண்டோ (Arundo) மத்திய தரைக்கடல் முதல் தூரக்கிழக்கு நாடுகளை தாயகமாகக் கொண்டவை. மற்றைய பேரினம் அருண்டினாரியா (Arundinaria)

அருண்டா பேரினத்தைச் சேர்ந்த பிரம்பு தாவரம்

பிரம்பின் பயன்கள்
-----------------

பிரம்புக் கூடை
பிரம்பு அதன் தடிப்பு, உறுதி நெகிழ்ச்சித் தன்மை என்பவற்றுக்கு ஏற்ப வேறுபட்ட பயன்பாடுகளுக்கு பயன் படுத்தப்படுகின்றது. உறுதிமிக்க பிரம்பு ஊன்றுகோல், வீட்டுக் கூரை, கதிரை, புத்தக அலுமாரி, என்பன தயாரிக்கப் பயன்படுத்தப் படுகின்றன. வளையும் தன்மையான பிரம்பு தண்டனை வழங்கும் கோல் ஆகவும் பூச்சாடி முதலான அழகுப் பொருட்கள் தயாரிப்பதற்கும் பயன்படுத்தப்படுகின்றது.

பிரம்பின் குறியீடுகள்
---------------------

**சாதாரண பிரம்பு:** சாதாரண பிரம்பு கண்டிப்பான ஆசிரியரின் குறியீடாக பயன்படுத்தப்படுகின்றது.

**வெள்ளைப்பிரம்பு:** கட்புலக் குறைபாட்டின் குறியீடாகப் பயன்படுத்தப்படுகின்றது.
பல்வேறு உள்ளூர் பெயர்களால் அறியப்பட்ட **மேற்கு ராணியின் தாய்,** சீன மதம் மற்றும் புராணங்களில் ஒரு தெய்வம், அண்டை ஆசிய நாடுகளிலும் வழிபடுகிறார், மேலும் பண்டைய காலங்களிலிருந்து சான்றளிக்கப்பட்டவர். அவர் பற்றிய முதல் வரலாற்று தகவல்களை கி.மு பதினைந்தாம் நூற்றாண்டின் ஒராக்கிள் எலும்பு கல்வெட்டுகளில் காணலாம், அது ஒரு "மேற்கத்திய தாய்" தியாகங்களை பதிவு செய்கிறது.  இந்த கல்வெட்டுகள் ஒழுங்கமைக்கப்பட்ட தாவோயிசத்திற்கு முந்தியவை என்பதை விளக்கினாலும், அவள் பெரும்பாலும் தாவோயிசத்துடன் தொடர்புடையவள். அவளுடைய பெயரிலிருந்து மட்டும் அவளுடைய மிக முக்கியமான பண்புகள் சில வெளிப்படுத்தப்படுகின்றன: அவள் அரச, பெண், மேற்குடன் தொடர்புடையவள்.  மேற்கு ராணி அம்மா, அத்துடன் அவள் செழிப்பு, வாழ்நாள் வழங்கி விட்டதாகவும் நித்திய பேரின்பம் இரண்டாவது நூற்றாண்டு காலத்தில் நடந்தது சீனா வடக்கு மற்றும் மேற்குப் பகுதிகளில் முடிந்தது போது நம்பிக்கைகள் பிரபலத் சில்க் சாலை திறக்கப்பட்டதால் நன்கு அறியப்பட்டவராக இருங்கள். 

. 

 பாவோ மலையில் உள்ள கல்லறையிலிருந்து ஒரு லியாவோ வம்ச சுவரோவியம், இடமிருந்து முதல் உருவம் ஹ்சிவாங்மு. 
 17 ஆம் நூற்றாண்டின் முற்பகுதியில் இருந்து ஒரு அநாமதேய கலைஞரின் மிங் வம்ச ஓவியமான "மேற்கின் ராணி அம்மாவின் பீச் விழா". 
கிமு மூன்றாம் நூற்றாண்டு கிளாசிக் *ஸ்டாட் கிராஃப்ட்*, ஜுன் குவாங் எழுதியது, "யு மேற்கு மேற்கின் ராணி தாயுடன் படித்தார்" என்று எழுதினார். இந்த பத்தியில் சியா வம்சத்தின் புகழ்பெற்ற நிறுவனர் யூ தி கிரேட் குறிக்கிறது, மேலும் மேற்கின் ராணி தாய் யூவின் ஆசிரியராக இருந்தார் என்று கூறுகிறார். அவர் யூவுக்கு நியாயத்தன்மையையும், ஆட்சி செய்வதற்கான உரிமையையும், ஆட்சி செய்வதற்குத் தேவையான நுட்பங்களையும் வழங்குகிறார் என்று நம்பப்படுகிறது.  அவள் சீன சிந்தனைகளில் நம்பிக்கை ஆசிரியர் தானாக பணி மூப்பு மற்றும் ஞானம் உள்ள மாணவர் விஞ்சும் என்பதால் யூ, அவரது மகத்தான சக்தி கொடுக்கிறது கற்று என்ற உண்மையை.

குறிப்புகள்
-----------

1. ↑  Cahill 1993.
2. ↑  Benard 2000.
3. ↑  Mair 2006.
4. ↑  Bernard & Moon 2000.
**தமிழ் நடைக் கையேடு** என்பது தமிழ் உரைநடையை எழுதும்போது கடைப்பிடிக்க வேண்டிய நெறிமுறைகளைத் தொகுத்துத் தரும் ஒரு நூலாகும். இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்) ஆகிய நிறுவனங்கள் இக்கையேட்டின் உருவாக்கத்தில் பங்கேற்றன. இந்நூலின் முதல் பதிப்பை பிப்ருவரி 1999இல் மொழி அறக்கட்டளை வெளியிட்டது. மீண்டும் 2004இல் மொழி அறக்கட்டளைக்காக அடையாளம் பதிப்பகம் வெளியிட்டது.

உருவாக்கத்தில் பங்கேற்றோர்
--------------------------

இந்திய மொழிகளின் நடுவண் நிறுவனத்தின் மேனாள் இயக்குநரான இ. அண்ணாமலையின் நெறியாள்கையின்கீழ், அந்நிறுவனத்தின் வ. ஞானசுந்தரம், மொழி அறக்கட்டளையின் பா. ரா. சுப்பிரமணியன் ஆகியோர் இக்கையேட்டினைப் பதிப்பித்து வெளியிட்டனர். இந்திய மொழிகளின் நடுவண் நிறுவனத்தின் சார்பில் வ. ஞானசுந்தரம், க. இராமசாமி ஆகியோரும், தமிழ்ப் பல்கலைக்கழகத்தின் சார்பில் இராம. சுந்தரம், கி. அரங்கன், மு. சுசீலா ஆகியோரும், மொழி அறக்கட்டளையின் சார்பில் எஸ். ராமகிருஷ்ணன், பா. ரா. சுப்பிரமணியன், கே. நாராயணன் ஆகியோரும் இக்கையேட்டை உருவாக்கும் பணியில் ஈடுபட்டனர்.

உள்ளடக்கம்
----------

இக்கையேட்டில் நிறுத்தற்குறிகளைப் பயன்படுத்தும் முறை, சொற்களைச் சேர்த்தும் பிரித்தும் எழுதுவதற்கான அடிப்படைகள் ஆகியவை விவரிக்கப்பட்டுள்ளதோடு, சந்தி விதிகள் பட்டியல் மூலமும், எடுத்துக்காட்டுக்கள் வழியும் விளக்கப்பட்டுள்ளன. பொருள் தெளிவு சிதைவுறா வண்ணம் உரிய சொற்களைப் பொருத்தமான இடங்களில் பயன்படுத்தும் முறை, பிறமொழிச் சொற்களைத் தமிழில் எழுதும்போது கடைப்பிடிக்க வேண்டிய எழுத்துப்பெயர்ப்பு உள்ளிட்ட முறைமைகள், அடிக்குறிப்பு, துணைநூற்பட்டியல் முதலானவற்றை ஆய்வுக்கட்டுரைகளில் எழுதும் முறை போன்றன விளக்கப்பட்டுள்ளன.

வெளி இணைப்புகள்
---------------

* தமிழ் நடைக் கையேடு, தமிழ் இணையக் கல்விக் கழக நூலகத்தில்.
Badminton playerவார்ப்புரு:SHORTDESC:Badminton player
**பிரமோத் பகத்** (Pramod Bhagat) (பிறப்பு:4 சூன் 1988) என்பவர் இந்திய மாற்றுத்திறனாளி இறகுப்பந்தாட்ட வீரர் ஆவார். இவர் இந்தியாவின் ஒடிசா மாநிலத்தில் உள்ள புவனேசுவரைச் சார்ந்தவர் ஆவார். இவரது நான்காம் வயதில் இளம்பிள்ளை வாதத்தால் பாதிக்கப்பட்டார். 2002 ஆம் ஆண்டு மென்பந்தாட்டம் விளையாடத் தொடங்கிய இவர் 2006 ஆம் ஆண்டில் மாற்றுத்திறனாளிகளுக்கான போட்டிகளில் பங்கு பெறத்தொடங்கினார். இவர் 2019 ஆம் ஆண்டு ஆகத்து மாதம் சுவிட்சர்லாந்தின் பேசல் நகரில் நடந்த மாற்றுத்திறனாளிகளுக்கான இறகுப்பந்தாட்ட வாகையாளர் போட்டியின் இறுதியாட்டத்தில் இங்கிலாந்து நாட்டின் டேனியல் பெதெல் என்பவரை தோற்கடித்து தங்கப்பதக்கம் வென்றுள்ளார். இந்தப் போட்டியின் கடைசி நாளுக்கு முந்தைய நாளில் நடைபெற்ற மாற்றுத்திறனாளிகளுக்கான இரட்டையர் பிரிவில் மனோஜ் சர்கார் என்பவருடன் இணைந்து ஆடி தங்கம் வென்றுள்ளார்.

இணை ஒலிம்பிக் போட்டிகளில்
-------------------------

2020 டோக்கியோ பார-ஒலிம்பிக் விளையாட்டில் 4 செப்டம்பர் 2021 அன்று இறகுப் பந்தாட்டப் போட்டியில் ஆடவர் ஒற்றையர் SL3 பிரிவில் தங்கப் பதக்கம் வென்றார்.

மேற்கோள்கள்
-----------

1. ↑  "PRAMOD BHAGAT". IndusInd for Sports. 28 ஆகத்து 2019 அன்று பார்க்கப்பட்டது.
2. ↑  "Para badminton world championships: Pramod Bhagat wins two golds as India finishes with 12 medals". Sportstar. 25 August 2019. 28 ஆகத்து 2019 அன்று பார்க்கப்பட்டது.
3. ↑  தங்கம் வென்றார் பிரமோத்: பாராலிம்பிக் பாட்மின்டனில் புதிய சாதனை
**பிரமோதவர்தனி** (*Pramodhawardhani*) என்பவர் கிபி 9-ஆம் நூற்றான்டின் நடுச் சாவகத்தின் மெதாங் பேரரசை ஆண்ட ராக்காய் பிக்கத்தான் (ஆட்சி: 838-850) என்பவரின் மனைவியும் அரசியும் ஆவார். இவர் (**சிறீ ககுலுன்னன்** (*Çrī Kahulunnan*) அல்லது **சிறீ சஞ்சீவனா** (*Çrī Sanjiwana*) என்றும் அழைக்கப்பட்டவர். இவர் சைலேந்திர மன்னர் சமரதுங்காவின் (ஆட்சி: 812—833) மகளும் ஆவார்.:108 சஞ்சய வம்சத்தின் இளவரசரான பிராக்காய் பிக்கத்தானுடனான இவரது அரசத் திருமணம் இந்து சஞ்சய மற்றும் பௌத்த சைலேந்திர வம்சங்களுக்கிடையேயான அரசியல் நல்லிணக்கமாக நம்பப்பட்டது.

உலகப் புகழ் பெற்ற போரோபுதூர் பௌத்த நினைவுச் சின்னத்தை கட்டி முடித்தமைக்காக இவர் நினைவுகூரப்படுகிறார். அத்துடன் கெவு சமவெளியில் பல பௌத்த கோவில்களை அமைத்துள்ளார். இவைகளில் செவு கோயில் வளாகம், பிளவோசான் கோவில் வளாகம், சோச்சிவான் கோவில் வளாகங்களில் அமைந்துள்ள சிறிய பௌத்த பெர்வாரா கோவில்கள் குறிப்பிடத்தக்கவையாகும். இவரது பெயர் கரங்காதெங்கா, திரி தெப்புசான், உரூக்கம் போன்ற பல கல்வெட்டுகளில் பொறிக்கப்பட்டுள்ளன. 842 ஐச் சேர்ந்த திரி தெப்புசான் கல்வெட்டில் *சீமா* (வரி-நீக்கப்பட்ட) நிலங்கள் பிரமோதவர்தனியினால் போரோதூர் கோவில் பராமரிப்புக்காக வழங்கப்பட்டமை பொறிக்கப்பட்டுள்ளது. 829 (பொ.ஊ 907) ஐச் சேர்ந்த ரூக்கம் கல்வெட்டில் ரூக்கம் கிராமம் நினி ஜாஜி ராக்ரியான் சஞ்சீவனாவினால் புனரமைக்கப்பட்டதாகத் தெரிவிக்கப்பட்டுள்ளது. முன்னர் இக்கிராமம் எரிமலை வெடிப்பினால் அழிந்திருந்தது. லிம்வுங்கில் அமைந்துள்ள ஒரு புனித கட்டிடத்தை கவனித்துக்கொள்வது ரூக்கம் கிராமவாசிகளின் கடமை ஆகும். இந்தப் புனித கட்டிடம் சோச்சிவான் கோவில் என அடையாளம் காணப்பட்டுள்ளது.

பிரமோதவர்தனியின் தோற்றமே பிரம்பானான் கோவிலில் அமைந்துள்ள துர்க்கை அம்மனின் உருவத்திற்கு முன்மாதிரியாக இருந்ததாக லோரோ ஜொங்கிராங் புராண விளக்கக் கூறுகிறது.

குறிப்புகள்
-----------

1. ↑  George Coedès (1968). Walter F. Vella. ed. *The Indianized States of Southeast Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
2. ↑  Drs. R. Soekmono, (1988) [1973]. Pengantar Sejarah Kebudayaan Indonesia 2*, 2nd ed* (5th reprint ). Yogyakarta: Penerbit Kanisius. பக். 46.
ஒரு மொழியின் இலக்கணத்திற்கு அப்பாலும் உரைநடையில் பின்பற்ற வேண்டிய நெறிமுறைகள் உள்ளன. உரைநடையின் கருத்துத் தெளிவிற்கு இந்த நெறிமுறைகள் உதவுகின்றன. இந்த நெறிமுறைகளைத் தொகுத்துத் தரும் நூல் **நடைக் கையேடு** (Manual of Style) என்று அழைக்கப்படுகிறது.

தமிழ் அறிஞர்கள் பலரின் துணையோடு *இந்திய மொழிகளின் நடுவண் நிறுவனம்* (மைசூர்), *தமிழ்ப் பல்கலைக் கழகம்* (தஞ்சாவூர்), *மொழி அறக்கட்டளை* (சென்னை) ஆகிய மூன்று நிறுவனங்கள் இணைந்து, 2001ஆம் ஆண்டு **தமிழ் நடைக் கையேடு** என்னும் நூலை வெளியிட்டன. 2004இல் அந்நூலின் மறு பதிப்பு வெளியானது. இந்நூலில் தரப்படுகின்ற நெறிமுறைகளை எளிமைப் படுத்தி வழங்குவதே இக்கட்டுரைத் தொடரின் நோக்கம்.

**நடை** என்றால் என்ன?
---------------------

**நடை** என்பதற்கு *எழுத்தில் ஒருவர் தமக்கென்று ஏற்படுத்திக்கொண்ட பாணி* என்பது எல்லோரும் அறிந்த பொருள். இதை *ஒருவருடைய நடைப் பாங்கு* என்னும் தனிநபர் சார்ந்த பொருளில் கொள்ளலாம்.

ஆனால், **நடை** என்பதற்கு ஒரு பொதுவான பொருளும் உண்டு. *ஒழுங்கான அமைப்பில் எழுதுவதற்கான நெறிமுறை* என்பதே இப்பொதுவான பொருள்.

**நடை**யின் இரு பெரும் பிரிவுகள்
--------------------------------

தமிழ் நடையில் இரு பெரும் பிரிவுகள் உண்டு. அவை முறையே *செய்யுள்நடை*, *உரைநடை* என்று வழங்கப்படுகின்றன. உரைநடையின் நெறிமுறைகளே இவண் விளக்கப்படுகின்றன.

உரைநடையின் நெறிமுறைகள்
----------------------

கடந்த நூற்றாண்டுகளில் ஓலைகளில் எழுதப்பட்ட தமிழ் உரைநடையிலிருந்து தற்காலத் தமிழின் உரைநடை பெரிதும் வேறுபடுகிறது. எழுதும்போது நெறிகளைப் பின்பற்றுவதில் இன்று மிகுந்த வேறுபாடுகள் இருக்கின்றன. பல வேறுபாடுகள் எழுதுவோரின் அல்லது அச்சிடுவோரின் கவனக்குறைவு, அக்கறையின்மை ஆகியவற்றின் விளைவாக இருந்தாலும், வேறுசில தற்காலத் தமிழில் உள்ள நெகிழ்ச்சியைக் காட்டுகின்றன.

இருப்பினும், தற்காலத் தமிழின் பெரும்பான்மை வழக்குகள் அல்லது விரும்பத் தகுந்த வழக்குகள் இங்கே தொகுத்துத் தரப்படுகின்றன. இவற்றை ஆறு தலைப்புகளில் வரிசைப்படுத்தலாம்:

1) நிறுத்தக்குறிகள் (தமிழ் நடை)
2) சொற்களைச் சேர்த்தும் இடம்விட்டும் எழுதுதல்
3) சந்தி
4) சொல் தேர்வும் பொருள் தெளிவும்
5) எழுத்துப்பெயர்ப்பு
6) அடிக்குறிப்பும் துணைநூற்பட்டியலும்
மேற்கூறிய பொருள்கள் தனித்தனி கட்டுரைகளாக விக்கியில் தரப்படுகின்றன. அவற்றைக் காண்க.
|  |
| --- |
|  |
| **இசை வடிவங்கள்** |
| தமிழிசை |
| நாட்டுப்புற இசை |
| கருநாடக இசை |
| மெல்லிசை |
| திரையிசை |
| தமிழ் ராப் இசை (சொல்லிசை) |
| தமிழ் பாப் இசை |
| துள்ளிசை |
| தமிழ் ராக் இசை |
| தமிழ் இயைபிசை (fusion) |
| தமிழ் கலப்பிசை (Remix) |
| **பாடல் வகைகள்** |
| நாட்டார் பாடல்கள் |
| கானா பாடல்கள் |
| சித்தர் பாடல்கள் |
| ஈழப்போராட்ட பாடல்கள் |
| கிறித்துவப் பாடல்கள் |
| பக்திப் பாடல்கள் |
| இசுலாமியப் பாடல்கள் |
| பன்மொழிப் பாடல்கள் |
| [[]] |
| [[]] |
| தொகு |

கிறித்தவ சமயத்தில் பாடல்களும் இசையும் இறைவனை வழிபடுவதில் ஒரு முக்கிய அம்சமாக இருக்கின்றது. அப்பாடல்கள் தமிழில் அமையும் பொழுது அவற்றை **தமிழ் கிறித்தவ பாடல்கள்** என்று குறிப்பிடலாம்.

பாடல்களின் கருப்பொருள்கள்
-------------------------

கிறிஸ்தவ பாடல்கள் கிறிஸ்தவ உட்பிரிவுகளைப் பொறுத்து மாறுபடும். சீர்திருத்தத் திருச்சபைகளில் பாடல்களில் இயேசு, அவரின் அன்பு, கருணை, இறைவனை நம்புவதில் இருக்கும் நன்மைகள் ஆகியவை இந்தப் பாடல்களின் கருப்பொருள்களாக அமைகின்றன.

புனிதர்கள் பற்றி பாடல்கள்
-------------------------

இவற்றுக்கு மேல் அதிகமாக கத்தோலிக்க திருச்சபையில் மரியாள் மற்றும் ஏனைய புனிதர்கள் பற்றியும் பாடல்கள் அமைகின்றன.

பாடல்கள்
--------

* *பூரண அழகுள்ளவரே* -
* *தேவன் பிறந்தாரே* -

வெளி இணைப்புகள்
---------------
**பிரமோத் விசுவநாத்** (*Pramod Viswanath*) அமெரிக்காவின் அர்பானா-சாம்பெய்ன் நகரத்தில் உள்ள இல்லினாய்சு பல்கலைக்கழகத்தில் மின் மற்றும் கணினிப் பொறியியல் பேராசிரியராகப் பணிபுரிகிறார். கம்பியிலா தகவல்தொடர்புகள் கோட்பாடு மற்றும் நடைமுறைக்கான பங்களிப்புகளுக்காக இவருக்கு 2013 ஆம் ஆண்டு மின் மற்றும் மின்னணுப் பொறியியலாளர்கள் அமைப்பில் உறுப்பினர் என்ற தகுதி வழங்கப்பட்டது. கம்பியில்லா தகவல்தொடர்பு வலைப்பின்னல் தொடர்பான அடிப்படை வரம்புகளைப் புரிந்துகொள்வதும், கம்பியில்லா வலைப்பின்னலுக்கான பொறியியல் தீர்வுகளில் புரிதலை மேம்படுத்துவதும் இவரது முக்கிய ஆராய்ச்சி ஆர்வங்களாகும். 

கர்நாடக மாநிலத்தில் உள்ள தேசிய தொழில் நுட்ப நிறுவனத்தில் விசுவநாத் இளங்கலைப் பட்டம் பெற்றார். 2000 ஆமவது ஆண்டில் கலிபோர்னியா பல்கலைக்கழகத்தைச் சேர்ந்த பெர்க்லி பொறியியல் கல்லூரியில் மின் பொறியியல் மற்றும் கணினி அறிவியலில் முனைவர் பட்டம் பெற்றார். 

அர்பானா-சாம்பெய்ன் நகர இல்லினாய்சு பல்கலைக்கழகத்தில் சேர்ந்ததிலிருந்து, இவர் பல்வேறு நிலைகளில் முக்கிய பதவிகளை வகித்துள்ளார். பல காப்புரிமைகள் மற்றும் ஆராய்ச்சி சாதனைகள் இவரிடம் உள்ளன. மேலும் பல நூல்களையும் ஆய்வுக் கட்டுரைகளையும் விசுவநாத் எழுதியுள்ளார்.    பெர்னார்டு பிரைடுமேன் பரிசு, மோட்டராலோ தங்கப் பதக்கம் போன்ற பரிசுகளையும் இவர் வென்றுள்ளார்.

மேற்கோள்கள்
-----------

1. ↑  Elise King (January 22, 2013). "Liberzon and Viswanath named 2013 IEEE Fellows". University of Illinois at Urbana–Champaign.. பார்த்த நாள்: January 3, 2020.
2. ↑  "Pramod Viswanath". University of Illinois at Urbana–Champaign. January 3, 2020 அன்று பார்க்கப்பட்டது.
3. ↑  "Pramod Viswanath".
4. ↑
5. ↑  "DBLP: Pramod Viswanath".

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* DBLP
* Google Scholar
* ORCID

 |
**சங்குப்பிள்ளை பாலகிருஷ்ணன்**  (பிறப்பு: மே 12, 1957) ஒரு ஈழத்து எழுத்தாளரும், ஆய்வாளருமாவார். இவர் கே.எஸ்.பாலா, இளைய பாலா ஆகிய புனைப் பெயர்களிலும் எழுதி வருகின்றார்.

வாழ்க்கைக் குறிப்பு
-------------------

கருப்பையாபிள்ளை, தாமரை தம்பதியினரின் புதல்வராக நுவரெலியா மாவட்டம் அம்பகமுவ பிரதேச செயலாளர் பிரிவில் அட்டன் எனும் இடத்தில் பிறந்த சங்குப்பிள்ளை பாலகிருஷ்ணன் அட்டன் ஐலன்ஸ் தேசிய பாடசாலை, கண்டி அசோகா வித்தியாலயம் ஆகியவற்றின் பழைய மாணவராவார். கண்டியில் தட்டச்சு மற்றும் கணக்காய்வு சம்பந்தமான படிப்பைத் தொடர்ந்தார். பின்னர் தென்னிந்தியா சென்று கல்வி கற்றுத் தற்போது கணக்காய்வாளராகப் பணியாற்றுகிறார். கணக்காய்வாளர் நிறுவனமான 'சங்கப்பிள்ளை அன் கோ' வின் உரிமையாளர். இவரின் துணைவியார் இந்துராணி. இத்தம்பதியினருக்கு அருண் பிரசாத், சிநேகா ஆகிய இரண்டு பிள்ளைகள் உளர்.

இலக்கியத்துறை
-------------

பாலா சங்குப்பிள்ளையின் முதலாவது சிறுகதை 1980ம் ஆண்டில் தினகரன் பத்திரிகையில் 'புதிய தீர்ப்பு' எனும் தலைப்பில் பிரசுரமானது. 1990ம் ஆண்டில் இலங்கை ஒலிபரப்புக் கூட்டுத்தாபன வர்த்தக சேவையில் இவரது முதலாவது கதை ஒலிபரப்பானது. இதிலிருந்து நூற்றுக்கும் மேற்பட்ட சிறுகதைகளையும், 150க்கு மேற்பட்ட அரசியல், அறிவியல், ஆரோக்கிய, சினிமா, இலக்கக் கட்டுரைகளையும், நான்கு தொடர் கதைகளையும் எழுதியுள்ளார். இத்தகைய ஆக்கங்கள் தினக்குரல், வீரகேசரி, தினகரன், தினமுரசு, சுடர்ஒளி, மித்திரன் வாரமஞ்சரி, விஜய், மெட்ரோ நியுஸ் ஆகிய பத்திரிகைகளிலும், மல்லிகை, ஞானம், அமுது, சுவைத்திரன், ராணி (இந்தியா) ஆகிய இதழ்ளிலும் வெளியாகியுள்ளன. இலங்கையில் 'துரைவி' வெளியீட்டகத்தின் மூலமாக வெளியான 'உழைக்கப் பிறந்தவர்கள்' சிறுகதைத் தொகுதியிலும், மணிமேகலைப் பிரசுரமாக வெளியான மூன்று இலங்கை எழுத்தாளர்களின் சிறுகதைத் தொகுப்பிலும் இவரது சிறுகதைகள் இடம் பெற்றுள்ளன.

மித்திரன் வாரமலர், தினக்குரல், சுவைத்திரன், சூரியகாந்தி, உதயசூரியன் ஆகிய பத்திரிகைகளில் இதுவரை 15 தொடர் புதினங்கள் வெளிவந்துள்ளன. அவற்றில் ‘பார்த்திபன் கனவு’ பின்னர் மணிமேகலை பிரசுரம் வாயிலாக புதின நூலாக வெளிவந்து மத்திய மாகாண சாகித்திய விழாவில் சிறந்த நாவலுக்கான பரிசினைப் பெற்றது.

எழுதிய நூல்கள்
--------------

பாலா சங்குப்பிள்ளை இதுவரை இரண்டு நூல்களை எழுதி வெளியிட்டுள்ளார்.

* காதலுனுக்குக் கல்யாணம் (சிறுகதைத் தொகுதி)
* ஓர் உன்னதத் தமிழனின் கதை (சிறுகதைத் தொகுதி)

கௌரவங்கள்
---------

1998ம் ஆண்டு 05ம் மாதம் 31ம் திகதி அட்டனில் நடைபெற்ற மத்திய மாகாண தமிழ் சாகித்திய விழாவில் இவரின் சிறுகதைத் துறைக்காகவும், 2006 ஜனவரி 28,29ம் திகதிகளில் நுவரெலியாவில் நடைபெற்ற மத்திய மாகாண தமிழ் சாகித்திய விழாவின் போது இவரின் எழுத்தாக்கத் துறைக்காகவும், 2006 டிசம்பர் 17ம் திகதி கண்டியில் நடைபெற்ற 2006 - மத்திய மாகாண தமிழ் சாகித்திய விழாவின் போது சிறந்த நூலுக்காகவும் கௌரவிக்கப்பட்டார்.

மேற்கோள்கள்
-----------

1. ↑  தன் படைப்பில் ஆத்மதிருப்தி காணும் பாலா சங்குப்பிள்ளை
[*தொடர்பிழந்த இணைப்பு*], தினகரன், டிசம்பர் 2, 2012

வெளி இணைப்புகள்
---------------

* இவர்கள் நம்மவர்கள்- பாகம் 01 - புன்னியாமீன்
**அசுவதி திருநாள் கௌரி லட்சுமி பாய்** (**Aswathy Thirunal Gowri Lakshmi Bayi** ) (பிறப்பு 1945) இவர் முன்னாள் திருவிதாங்கூர் அரச குடும்பத்தைச் சேர்ந்த பிரபல எழுத்தாளர் ஆவார். இவர் சுமார் பத்து புத்தகங்கள் எழுதியுள்ளார். இவர், திருவிதாங்கூரின் கடைசி மன்னர் சித்திரை திருநாள் பலராம வர்மனின் மருமகளாவார்.

பிறப்பும் கல்வியும்
-------------------

திருவிதாங்கூர் அரசக் குடும்பத்தைச் சேர்ந்த மகாராணி கார்த்திகா திருநாள் லக்ஷ்மி பாயி, ஜி.வி.ராஜா ஆகியோருக்கு 1945 சூலை 4 அன்று மூன்றாவது குழந்தையாக பிறந்தார். அவிட்டம் திருநாள் ராம வர்மன் (1938-1944), பூசம் திருநாள் கௌரி பார்வதி பாய் (1941) மற்றும் மூலம் திருநாள் ராம வர்மன் (1949) ஆகியோர் இவரது உடன்பிறப்புகள் ஆவர். இவர் தனது உடன்பிறப்புகளுடன் ஆங்கிலோ-இந்தியன் ஆசிரியர்களால் வீட்டிலேயே கல்வி கற்றார். பள்ளிக்கல்வி முடிந்ததும், திருவனந்தபுரம் மகளிர் கல்லூரியில் சேர்ந்து 1966 இல் பொருளாதாரத்தில் பட்டம் பெற்றார். 

### திருமணம்

1963 ஆம் ஆண்டில் தனது 18 வயதில், அசுவதி திருநாள் திருவல்லாவின் பாளையக்காரர் மேற்கு அரண்மனையின் 26 வயதான விசாகம் திருநாள் சுகுமாரன் ராஜ ராஜ வர்மன் என்பவரை மணந்தார். தம்பதியருக்கு இரண்டு மகன்களும் ஒரு வளர்ப்பு மகளும் இருந்தனர். ராஜ ராஜ வர்மன் 2005 திசமபர் 30 அன்று வாகன விபத்தில் ஏற்பட்ட காயங்களால் இறந்தார்.

இலக்கியப் படைப்புகள்
--------------------

திருவிதாங்கூர் கோயில்கள், கேரள கோயில் கட்டிடக்கலை போன்ற பாடங்களில் அசுவதி திருநாள் பல புத்தகங்களையும், மூன்று ஆங்கிலக் கவிதைகள், செய்தித்தாள்களில் ஏராளமான கட்டுரைகள், இந்தியாவின் கலாச்சாரம், பாரம்பரியம் பற்றி 12 புத்தகங்களை எழுதியுள்ளார். விமர்சகர்களின் கூற்றுப்படி, 1998 ஆம் ஆண்டில் ஆங்கிலத்தில் வெளியிடப்பட்ட இவரது நூலான சிறீ பத்மநாப சுவாமி கோயில், என்ற படைப்பு பண்டைய கோயில் பற்றிய விரிவான படைப்பாகக் கருதப்படுகிறது. இது மிகவும் பிரபலமானது. மேலும் பல பதிப்புகளில் வெளிவந்துள்ளது. இந்த புத்தகத்தை மலையாளத்தில் கே.சங்கரன் நம்பூதிரி, கே.ஜெயக்குமார் ஆகியோர் 1998 இல் மொழிபெயர்த்தனர். தமிழில் இந்நூல் கமலா பத்மகிரீசுவரனின் மொழிபெயர்ப்பில் 2010 ஆம் ஆண்டில் வெளியிடப்பட்டது.

மேற்கோள்கள்
-----------

1. ↑  SANTHANAM, KAUSALYA. "Writer with a royal lineage". THE HINDU.. பார்த்த நாள்: 4 December 2014.
2. ↑  Express, Express News Service. "New Book by Aswathi Thirunal".. பார்த்த நாள்: 2 April 2014.
3. ↑  Maheshawari, Uma. "Maharani Karthika Thirunal:Witnessing History". *Kerala 4u.in*. 31 December 2013 அன்று மூலம் பரணிடப்பட்டது.
4. ↑  Express, Express News Service. "New Book by Aswathi Thirunal". *THE NEW INDIA EXPRESS*.. பார்த்த நாள்: 2 April 2014.

வெளி இணைப்புகள்
---------------

விக்கிமீடியா பொதுவகத்தில்,  
 ***கௌரி இலட்சுமி பாய்***   
என்பதின் ஊடகங்கள் உள்ளன. 

* Muralramayan prologue
* Onam Memories-(1)-Princess Aswathy Thirunal Youtube.com

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**உரோம் பெரிய யூத தொழுகைக் கூடம்** (*Great Synagogue of Rome*; இத்தாலியம்: *Tempio Maggiore di Roma*) என்பது உரோமில் உள்ள ஒரு பெரிய யூத தொழுகைக் கூடம் ஆகும்.

வரலாறு
------

யூதா மக்கபோயு தலைமையில் கீழ் யூதேயா இருந்தபோது கி.மு 2 ஆம் நூற்றாண்டில் உரோமைப் பேரரசு நட்புக் கொண்டிருந்த காலத்தில் யூதச் சமூக உரோமத தொடர்புகள் உருவாகியது. அக்காலத்தில் பல யூதர்கள் யூதேயாவில் இருந்து உரோமுக்கு வந்தனர். இந்த எண்ணிக்கை நடுநிலக் கடல் வர்த்தகத்துடனான குடியிருப்புக்களினால் பின் வந்த நூற்றாண்டுகளில் அதிகரித்தது. கி.பி 63 முதல் 135 வரை யூதேயாவில் ஏற்பட்ட யூத-உரோமைப் போர்கள் காரணமாக பெரும் எண்ணிக்கையிலான யூதர்கள் உரோமுக்கு அடிமை முறை மூலம் கொண்டு வரப்பட்டனர்.

உசாத்துணை
---------

1. ↑  "Temple Israel – Jewish & Italian". © 2002–2007, ‘It Won't Byte’ Web Design & Hosting. 2008-09-20 அன்று மூலம் பரணிடப்பட்டது. 2008-10-27 அன்று பார்க்கப்பட்டது. Italic or bold markup not allowed in: `|publisher=` (உதவி)

வெளி இணைப்புகள்
---------------

விக்கிமீடியா பொதுவகத்தில்,  
 ***Great Synagogue (Rome)***   
என்பதின் ஊடகங்கள் உள்ளன. 

* (ஆங்கிலம்) Great Synagogue of Rome (Contact, Map, Images and history)
* (ஆங்கிலம்) Jewish Rome
**அச்சுதக் களப்பாளன்** களப்பிர மன்னர்களுள் ஒருவனாவான். மூவேந்தர்களையும் சிறை வைத்தவனெனக் கருதப்படுபவன் இவனாவான். தமிழ் நாவலர் சரிதை கூறுவது போன்று பாண்டிய நாடு இவனது ஆட்சிக்குக்கீழ் வந்தது. அமிர்தசாகரர், மற்றும் புத்ததத்தர் இருவரும் இவனைப் பற்றிக் கூறியுள்ளனர். புத்ததத்தர் அச்சுதக் களப்பாளன் தமிழகத்தினை ஆண்டதனால் உலகினை ஆட்சி செய்தான் எனப் புகழ்ந்தும் கூறியுள்ளது குறிப்பிடத்தக்கது. புத்த சமயப் புலவர்களையும், புத்த மடங்களையும் இவன் ஆதரித்தான்.

மூர்த்தி நாயனார் அச்சுத களப்பாளன் காலத்தில் வாழ்ந்தவரென்பதும் குறிப்பிடத்தக்கது. மணிமேகலை காலத்துப் பூதமங்கலம் பௌத்தர்களுடையது கி.பி. 660 ஆம் ஆண்டளவில் புத்த மதத்தினர் சம்பந்தருடன் வாதிட்டுத் தோற்றுப் போனார்கள் என்பது குறிப்பிடத்தக்கது. 'புத்தர் விஹாரம்' களப்பிர மன்னனான அச்சுத களப்பாளனால் செய்யப்பட்டது. யாப்பருங்கல விருத்தி என்னும் நூலில் இவனது படைகளின் போர் ஆற்றல் பற்றிய குறிப்புக்கள் காணப்படுகின்றன.

மேற்கோள்கள்
-----------

1. ↑  Hermann Kulke and Dietmar Rothermund (2002). *A history of India*. London: Taylor & Francis e-Library. பன்னாட்டுத் தரப்புத்தக எண்:0-203-44345-4. Archived from the original on 2015-06-16.. பார்த்த நாள்: 2015-07-17.
**உர்ட்சு-பிட்டிக் வினையானது** (*Wurtz–Fittig reaction*) அரைல் ஆலைடுகள், அல்கைல் ஆலைடுகள் சோடியம் உலோகத்துடன் உலர் ஈதர் முன்னிலையில் வினைபுரிந்து பதிலியிடப்பட்ட அரோமேட்டிக் சேர்மங்களைத் தரும் வேதி வினையாகும். இரண்டு அல்கைல் ஆலைடுகள் தங்களுக்குள் வினைபுரியும் வினையை (உர்ட்சு வினை) 1855 ஆம் ஆண்டில் கண்டறிந்த  சார்லசு அடோல்ப் உர்ட்சு மற்றும் அரைல் ஆலைடுகளும் இத்தகைய வினையில் ஈடுபடும் என்று கண்டறிந்த ரூடோல்ப் பிட்டிக் ஆகியோரின் பெயரால் அழைக்கப்படுகிறது.

ஆலைடு வினைபொருட்கள் தங்களின் வேதி வினைத்திறன்கள் ஒப்பிடப்படும் போது தங்களுக்குள் சிறிதளவு வேறுபாட்டைக் கொண்டிருந்தால், இந்த வினையானது சீர்மையற்ற விளைபொருட்களை உருவாக்குவதில் சிறப்பான விளைவைத் தரும்.  இந்த வினையை சிறப்பாக முழுமையடையச் செய்ய வெவ்வேறு தொடர்களில் உள்ள ஆலஜன்களைக் கொண்ட வினைபொருட்கள் உருவாக்கப்பட வேண்டும். அல்கைல் ஆலைடு அரைல் ஆலைடை விட வினைத்திறன் கொண்டதாக இருக்கும் காரணத்தால், அல்கைல் ஆலைடைக் கொண்டிருக்கும் வாய்ப்பை அதிகமாக்குவது ஆர்கனோ சோடியம் பிணைப்பை உருவாக்கும். இந்த ஆர்கனோ சோடியம் பிணைப்பானது அரைல் ஆலைடை நோக்கி கருக்கவர் பொருளாக மிகவும் திறனுடன் செயல்படும். 
இந்த வினையானது குறிப்பாக அரைல் ஆலைடுகளின் அல்கைலேற்றத்திற்கு பயன்படுகிறது. இருந்த போதிலும், மீயொலிகளின் பயன்பாடு இந்த வினையின் பயன்பாட்டினால் பைபினைல் சேர்மங்களின் தயாரிப்பிற்கும் பயன்படுத்த முடிகிறது.

மேலும் காண்க
------------

* உர்ட்சு வினை

குறிப்புகள்
-----------

1. ↑  Bernhard Tollens, Rudolph Fittig (1864). "Ueber die Synthese der Kohlenwasserstoffe der Benzolreihe". *Annalen der Chemie und Pharmacie* **131** (3): 303–23. doi:10.1002/jlac.18641310307.
2. ↑  Rudolph Fittig; Joseph König (1867). "Ueber das Aethyl- und Diäthylbenzol (p)". *Annalen der Chemie und Pharmacie* **144** (3): 277–94. doi:10.1002/jlac.18671440308.
3. ↑  Desai, K.R. (2008). *Organic Name Reactions*. Jaipur I India: Oxford Book Company. பக். 259. பன்னாட்டுத் தரப்புத்தக எண்:9788189473327. .
4. ↑  Laue, Thomas & Plagens, Andreas (2005). *Named Organic Reactions 2nd Ed.*. Wolfsburg, Germany: John Wiely & Sons, Ltd.. பக். 305. பன்னாட்டுத் தரப்புத்தக எண்:9780470010402.
**மஞ்சள் பார்வை** *(Xanthopsia)* என்பது ஒரு வகையான பார்வைக் குறைபாடாகும். சாந்தோப்சியா என்ற பெயரால் இந்நோய் அழைக்கப்படுகிறது. கண்ணின் ஒளியியல் ஊடகம் மஞ்சள் நிறமாக மாறியதன் காரணமாக பார்வையில் மஞ்சள் நிறத்தின் ஆதிக்கம் அதிகம் இருக்கும். சோடியம் பொட்டாசியம் அடினோசின் முப்பாசுபேட்டு நொதியின் டிகோக்சின் தடுப்பு நடவடிக்கை காரணமாக கண்களில் தோன்றும் கண்புரை வளர்ச்சி மஞ்சள் நிறத்தை வடிகட்டுகிறது என்பதே மஞ்சள் பார்வைக்கான பொதுவான காரணமாகும். இதய செயலிழப்பு நோய்க்கு சிகிச்சையளிக்கப் பயன்படும் டிகிட்டலிசு தாவரத்திலிருந்து இந்த டிகோக்சின் பெறப்படுகிறது. 

ஓவியர் வான் கோவின் பல படைப்புகளில் காட்சிப்படுத்தப்பட்ட மஞ்சள் நிறத்திற்கு தூண்டப்பட்ட சாந்தோப்சியா நோயே காரணம் என்றும் கூறப்படுகிறது. 

மஞ்சள் காமாலை நோயினால் ஏற்படும் ஓர் அரிதான பக்க விளைவு மஞ்சள் பார்வை நோய் என்று கருதப்படுகிறது. மஞ்சள் காமாலையினால் மஞ்சள் நிறத்தை உருவாக்கப் போதுமான அளவு பிலிருபின் என்ற மஞ்சள் நிற வேதிப்பொருள் கண்ணுக்குள் படிய வைக்கப்படுகிறது.

மேற்கோள்கள்
-----------

1. ↑  "Vincent van Gogh". Psych.ucalgary.ca. 2005-02-23 அன்று மூலம் பரணிடப்பட்டது. 2015-07-09 அன்று பார்க்கப்பட்டது.
2. ↑  Weatherall, D. J.; Ledingham, J. G. G.; Warrell, D. A. (1996). *Oxford Textbook of Medicine*. 3rd ed. Oxford: Oxford University Press. 2055.

புற இணைப்புகள்
--------------

* Acquired Colour Vision Deficiencies —University of Calgary, Vision & Aging Lab
**பாலாஜி மோகன்** (பிறப்பு: 1987 மே 25) ஒரு தமிழ் திரைப்பட இயக்குனர். இவர் 2012ஆம் ஆண்டு காதலில் சொதப்புவது எப்படி என்ற திரைப்படத்தை இயக்கியதன் மூலம் இயக்குநராக அறிமுகமானார். அதைத் தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.

ஆரம்பகால வாழ்க்கை
-----------------

பாலாஜி மே 25, 1987ஆம் ஆண்டு திருச்சியில் பிறந்தார். இவரது தாய் தமிழ் மற்றும் தந்தை தெலுங்கு இனத்தைச் சேர்ந்தவர்கள்.

தொழில்
------

இவர் 2009ஆம் ஆண்டு **குளிர் 100°** என்ற திரைப்படத்தில் உதவி இயக்குநராகப் பணிபுரிந்தார். அதைத் தொடர்ந்து இவர் சில குறும் திரைப்படங்களை இயக்கினார். 2010ஆம் ஆண்டு சுதா கே. பிரசாத் இயக்கிய துரோகி என்ற திரைப்படத்திலும் உதவி இயக்குநராகப் பணிபுரிந்தார். அதைத் தொடர்ந்து **கோடி, த ஜூனியர்ஸ் , ஆட்டி தில், மிட்டாய் வீடு** மற்றும் **காதலில் சொதப்புவது எப்படி** போன்ற போன்ற 5 குறும் திரைப்படங்களை இயக்கினார். 2012ஆம் ஆண்டு தமிழ் மற்றும் தெலுங்கு மொழியில் நடிகர் சித்தார்த் மற்றும் நடிகை அமலா பால் வைத்து காதலில் சொதப்புவது எப்படி என்ற திரைப்படத்தை இயக்கினார். அதை தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.

திரைப்படங்கள்
-------------

### குறும்படங்கள்

* கோடி
* த ஜூனியர்ஸ்
* ஆட்டி தில்
* புதையல்
* காதலில் சொதப்புவது எப்படி
* மிட்டாய் வீடு
* துரும்பிலும் எருபூர் (ஹீரோ)

மேற்கோள்கள்
-----------

1. ↑  "Post mortem Love failure by Balaji Mohan". March 31, 2012 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பாலாஜி மோகன்

| ஆண்டு | படம் | மொழி | குறிப்புகள்
 |
| --- | --- | --- | --- |
| 2012 | காதலில் சொதப்புவது எப்படி | தமிழ், தெலுங்கு | பரிந்துரை-SIIMA விருது சிறந்த புதுமுக இயக்குனர்.
 |
| 2014 | வாயை மூடி பேசவும் | தமிழ், மலையாளம் | கவுரவ தோற்றம்: செய்தி வாசிப்பாளர்
 |
| 2014 | சமரசம் ஆரோக்கியத்திற்கு ஹானிகரம் | மலையாளம் |  |
| 2015 | மாரி | தமிழ் |  |
| 2018 | மாரி 2 | தமிழ் |  |
|
**ஒரிகோனைட்டு** *(Oregonite)* என்பது Ni2FeAs2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நிக்கல் இரும்பு ஆர்சனைடு கனிமம் என்று இது வகைப்படுத்தப்படுகிறது. அமெரிக்காவின் ஓரிகன் மாநிலத்திலுள்ள யோசுபீன் கிரீக் சுரங்க மாவட்டத்தில் ஒரிகோனைட்டு முதன் முதலாக கண்டறியப்பட்டது.

அறுகோண படிகத் திட்டத்தில் ஓரிகோனைட்டு படிகமாகிறது. 5 என்ற. மோவின் கடினத்தன்மை மதிப்பை இக்கனிமம் கொண்டுள்ளது.

தோற்றம்
-------

ஓரிகோனைட்டு அது கண்டுபிடிக்கப்பட்ட இருப்பிடத்தைத் தவிர உருசியாவின் சிர்னைசுகி மலைகளில் உருமாற்றமடைந்த அக்னிப்பாறைகளில் சிலிக்கேட்டு வகை மில்லரைட், இயசெல்வூதைட்டு போன்ற நீர் வெப்ப நிக்கல் தாதுக்களுடன் தொடர்பு கொண்டுள்ளது. சைப்பிரசு நாட்டின் சுகௌரியாடிசா சுரங்கத்தில் எரிமலை சார்ந்த பெரும் சல்பைடு தாது படிவுகளிலும் கனடா நாட்டின் ஒன்றாறியோ மாகாணத்தின் திம்மின்சு நகரத்திலுள்ள கித் சுரங்கத்திலிருக்கும் செர்பெண்டைன் வகை பாறைகளுக்குள் காணப்படும் குரோமைட்டு படிவுகளிலும் ஓரிகோனைட்டு கிடைக்கிறது.

மேற்கோள்கள்
-----------

1. ↑  Mineralienatlas
2. ↑  Oregonite on Mindat.org
3. ↑  Webmineral data
**அச்சுதன் கூடலூர்** ( *Achuthan Kudallur*, 1945-2022) என்பவர் ஒரு கேரள ஓவியர் ஆவார். இவருக்கு கேரள லலிதா கலா அகாடமி பெல்லோஷிப் வழங்கப்பட்டது (2017). இவர் நவீன அரூப ஓவியங்களை வரைவதில் தனக்கென சிறப்பான அடையாளத்தைக் கொண்டிருப்பவர்.

வாழ்க்கை குறிப்பு
-----------------

இவர் 1945 ஆம் ஆண்டு கேரளத்தின், பாலக்காடு மாவட்டத்தில் உள்ள கூடலூரில் மறைந்த மத் தெக்கேபட் எம்டி பரமேசுவரன் நாயர் மற்றும் கூடலூரைச் சேர்ந்த பருக்குட்டி அம்மா ஆகியோருக்கு மகனாகப் பிறந்தார். எம். டி. வாசுதேவன் நாயர் இவரது தாய் மாமன் ஆவார். மளமல்காவு அரசு. எல்பி பள்ளி. திரிதாலா உயர்நிலைப் பள்ளியில் படித்துவிட்டு, திருச்சூர் மகாராஜா பல தொழில்நுட்பக் கல்லூரியில் சேர்ந்தார். சென்னையில் உள்ள மதராஸ் ஆர்ட் கிளப்பின் கீழ் உள்ள நுண்கலை கல்லூரியில் சேர்ந்தார். துவக்கக் காலத்தில் சிறுகதைகள் எழுதினார். எம். கோவிந்தனின் சமிக்ஷா இதழில் இவரது ‘சிரமுலா வர சரிமவரா’ என்ற கதை வெளியனது. அச்சுதன் கூடலூர் கூடலூர் நில அளவைப் பிரிவில் வரைவாளராக அரசு பணியில் இருந்தார். ஒரு கட்டத்தில் அரசு பணியில் இருந்து விலகி முழுநேர ஓவியராக ஆனார். 1977ல் சென்னை மாக்ஸ்முல்லர் பவன் கண்காட்சியில் அச்சுதன் கூடலூர் உலக கவனத்திற்கு வந்தார். திருமணம் செய்துகொள்ளாமல் தனியாக வாழ்ந்துவந்த இவர். 2022 சூலை 18 அன்று சென்னையில் காலமானார்.

விருதுகள்
---------

* 1988 இல் மத்திய நுண்கலை அகாதமி விருது
* 1982ல் தமிழ்நாடு லலித் கலா அகாதமி விருது
* 2017 - கேரளா லலிதா கலா அகாடமி பெல்லோஷிப்

குறிப்புகள்
-----------

1. ↑  "Akademi Fellowships". *www.lalithkala.org*. www.lalithkala.org/content/akademi-fellowships. Feb 14, 2018 அன்று பார்க்கப்பட்டது.
2. ↑  "அஞ்சலி: அச்சுதன் கூடலூர்". *Hindu Tamil Thisai*. 2022-07-24 அன்று பார்க்கப்பட்டது.
அளவீடுகளின் ஒப்பீடு
போபால் அருகே பிராட் கேஜ் ரயில் பாதை
**அகலப் பாதை** (*Broad gauge*) தொடர்வண்டிப் போக்குவரத்தில் செந்தர இருப்புப் பாதையை விட (1,435 மிமீ (4 அடி 8 1⁄2 அங்)) அகலமான இருப்புப் பாதை ஆகும்.
உருசியா, இந்தியா, அயர்லாந்து மற்றும் ஐபீரியா தொடர்வண்டி இருப்புப் பாதைகள் அகலப் பாதையானவை. இவ்வகலப் பாதைகள் துறைமுகங்களில் மின்தூக்கிகள் நகரவும் பயன்படுத்தப்படுகின்றன.

இந்தியா
-------

இந்தியா, பாக்கித்தான், வங்காள தேசம், இலங்கை, அர்கெந்தீனா, சிலி நாடுகளில் பரவலாகப் பயன்படும் இருப்புப்பாதை 5 ft 6 in/1,676 mm அளவிலான அகலப் பாதையாகும். ஐக்கிய அமெரிக்காவின் சான் பிரான்சிஸ்கோ வளைகுடா பகுதியில் இயங்கும் *வளைகுடா பகுதி விரைவுக் கடப்பி* (Bay Area Rapid Transit) இந்த அகலப் பாதையைப் பயன்படுத்துகின்றது. இந்த அளவிலான அகலப் பாதை "இந்தியப் பாதை" எனவும் அறியப்படுகின்றது. வட அமெரிக்காவில் இந்த அகலப் பாதை "டெக்சாசு பாதை" எனப்படுகின்றது. இதுவே உலகில் பயன்படுத்தப்படும் மிகவும் அகலமான இருப்புப் பாதை ஆகும்.

மேற்கோள்கள்
-----------

1. ↑  Connection
2. ↑  "Railroads Asia – Up And Down India".
3. ↑  Indian Railways: Some Fascinating Facts, "Train Atlas", *Train Atlas*, Indian Railways, 2003
**அகர்வால் கண் மருத்துவமனை** (*Dr. Agarwal's Eye Hospital*) தமிழ்நாட்டின் சென்னை மாநகரத்தை தலைமையிடமாகக் கொண்டு இயங்குகிறது. இதனை கண் மருத்துவர்களான **ஜெய்வீர் அகர்வால்** டாக்டர் ஜெய்வீர் அகர்வாலின் மனைவி மற்றும் மகன் ஆகியோரும் கண் மருத்துவர் ஆவர். ஜெய்வீர் அகர்வால் 16 நவம்பர் 2009 அன்று காலமானார். மற்றும் அவரது மனைவி தாகிரா அகர்வால் ஆகியோர் இணைந்து 1957ம் ஆண்டில் நிறுவினர். தற்போது இக்கண் மருத்துவ மனையின் கிளைகள் இந்தியா மட்டுமல்லாமல் 10 ஆப்பிரிக்கா நாடுகளில் 15 கண் மருத்து மையங்கள் கொண்டுள்ளது. இந்தியாவில் மட்டும் 103 கண் மருத்துவ மையங்களுடன் இயங்குகிறது. அகர்வால் மருத்துவமனையின் தற்போதைய தலைவரும், மேலாண்மை இயக்குநரான அமர் அகர்வால் உள்ளார்.

கண் மருத்துவ மையங்கள்
---------------------

### இந்தியா

அகர்வால் கண் மருத்துமனை, சென்னையில் ஒரு கிளை
அகர்வால் மருத்துவமனை சென்னையில் மட்டும் 16 கிளைகளும், பிற மாவட்டங்களில் 16 கிளைகளும் உள்ளது. பெங்களூரு]] நகரத்தில் 11 கிளைகளும்; தெலங்காணா மாநிலத்தில் 8 கிளைகளும்; ஆந்திர மாநிலத்தில் 5 கிளைகளும்; ஜெய்ப்பூரில் ஒரு கிளையும், அந்தமானின் போர்ட் பிளேரில் ஒரு கிளையும்; கேரளா மாநிலத்தில் 2 கிளைகளும்; கர்நாடகாவில் 3 மூன்று கிளைகளும்; ஒடிசா மாநிலத்தில் 2 கிளைகளும்; மகாராட்டிரா மாநிலத்தில் 4 கிளைகளும்; மத்தியப் பிரதேசத்தில் 3 கிளைகளும்; குஜராத்தில் 6 கிளைகளும் கொண்டுள்ளது.

5 ஆகஸ்டு 2022 அன்று மகாராட்டிரா மாநிலத்தில் மேலும் 5 கண் மருத்துவமனைகளை துவங்கத் திட்டமிட்டுள்ளது. 

### வெளி நாடுகளில்

அகர்வால் மருத்துவமனை கானா, கென்யா, மடகாஸ்கர், மொரிசியஸ் மொசாம்பிக், நைஜீரியா, உருவாண்டா, தான்சானியா, உகாண்டா மற்றும் சாம்பியா உள்ளிட்ட ஆப்பிரிக்க நாடுகளில் 15 கண் மருத்துவமனைகளைக் கொண்டுள்ளது.

கல்வி மற்றும் பயிற்சி
---------------------

சென்னை அகர்வால் மருத்துவமனையின் கண் மருத்துவக் கல்லூரியில் கண் மருத்துவம் தொடர்பான மருத்துவப் படிப்புகளும், இள நிலை மற்று முதுநிலை பார்வைத்திறனளவீடு படிப்புகளும் கற்றுத்தரப்படுகிறது.

இதனையும் காண்க
--------------

* அரவிந்த் கண் மருத்துவமனை
* சங்கர நேத்ராலயா

மேற்கோள்கள்
-----------

1. ↑  "Padma Awards presented". *தி இந்து*. 21 March 2006. .
2. ↑  "Founder of Dr Agarwal's Eye Hospital Passes Away". *The Financial Express (India)*. November 2009. .
3. ↑  Kannan, Ramya (16 November 2009). "Ophthalmologist Jaiveer Agarwal passes away". *தி இந்து*. .
4. ↑  "Services at Dr. Agarwal's Eye Hospital". Dr. Agarwal's Eye Hospital. 2014-02-21 அன்று மூலம் பரணிடப்பட்டது.
5. ↑  "Insight into Healthcare - Dr Agarwal's Eye Hospital, Chennai". *The Financial Express (India)*. July 2008. .
6. ↑  Bureau, BL Chennai (2022-08-05). "Dr Agarwals acquires five eye hospitals in Pune". *www.thehindubusinessline.com* (ஆங்கிலம்). 2022-08-05 அன்று பார்க்கப்பட்டது.
7. 1 2  "110+ Eye Hospitals - Find Eye Hospitals Near You for Eye Check-up & Treatment Online". *Dr. Agarwals* (ஆங்கிலம்). 2022-08-05 அன்று பார்க்கப்பட்டது.
8. ↑  www.ETHealthworld.com. "Interview: Dr. Amar Agarwal, Chairman & MD, Dr. Agarwal's Eye Hospital, Chennai - ET HealthWorld". *ETHealthworld.com* (ஆங்கிலம்). 2019-07-11 அன்று பார்க்கப்பட்டது.
9. ↑  "Dr Agarwal's Eye Hospital entered Andhra Pradesh with five branches". *தி இந்து*. 9 May 2012. .
10. ↑  "Dr. Agarwal's Eye Hospitals Branches". Dr. Agarwal's Eye Hospital. 2014-02-23 அன்று மூலம் பரணிடப்பட்டது.
**ஒரு காதலன் ஒரு காதலி** (*Oru Kadhalan Oru Kadhali*) என்பது இருமொழி நாடகத் திரைப்படம் ஆகும். செல்வேந்திரன் எழுதி இயக்கிய இப்படத்தை சாய் ரத்னம் தமிழ், தெலுங்கு மொழிகளில் தயாரித்தார். இப்படத்தில் சரத் சந்தர், ரம்பா, லட்சுமி ராய் ஆகியோர் முக்கிய வேடங்களில் நடித்தனர். இப்படத்திற்கு பரணி இசையமைத்தார். இப்படத்தின் தெலுங்கு பதிப்பான **நீக்கு நாக்கு** அக்டோபர் 2006 இல் வெளியிடப்பட்டது, தமிழ் படம் செப்டம்பர் 2009 இல் கலவையான விமர்சனங்களுடன் வெளியானது.

நடிகர்கள்
---------

* சரத் சந்தர் சரணாக
* ரம்பா லட்சுமியாக
* லட்சுமி ராய் சரண்யாவாக
* அபிநயசிறீ லட்சுமியாக
* ஆர். சுந்தர்ராஜன்
* மனோபாலா / கிரிபாபு இரமேஷ்
* தலைவாசல் விஜய்
* பொன்னம்பலம் லிங்கேசு
* வெண்ணிற ஆடை மூர்த்தி / பிரம்மானந்தம் கல்லூரி பேராசிரியராக
* அனு மோகன்
* தெலுங்கானா சகுந்தலா
* சங்கராபரணம் இராஜலட்சுமி
* கீர்த்தனா
* பாக்யா
* கவிதா
* ராஜஸ்ரீ சுமதியாக
* அன்னபூர்ணா
* காதல் சுகுமார்
* சுமன் செட்டி
* பப்லு

தயாரிப்பு
---------

இப்படத்தின் இயக்குனரான செல்வேந்திரன் இதற்கு முன்பு இயக்குனர் ஷங்கருடன் பணிபுரிந்தவர். அவர் இந்த படத்தின் வழியாக இயக்குநராக அறிமுகமானார். இந்த படத்தின் மூலமாக நீண்ட காலத்துக்குப் பிறகு நடிகை ரம்பாவுக்கு மீண்டும் நடிக்க வந்தார். மேலும் அவர் 2005 ஆம் ஆண்டின் முற்பகுதியில் இப்படத்தில் நடிக்க ஒப்பந்தம் செய்யப்பட்டார். தெலுங்கு, தமிழ் மொழிகளில் ஒரே நேரத்தில் படம் தயாரிக்கப்பட்டது. இரண்டு பதிப்புகளுக்கு இடையில் சில நடிகர்கள் மட்டும் மாறி இருந்தனர்.

வெளியீடு
--------

படத்தின் தெலுங்கு பதிப்பான, *நீக்கு நாக்கு* 2006 அக்டோபரில் கலவையான விமர்சனங்களுக்கு வெளியானது. நடுத்தர செலவில் தயாரிக்கப்படும் படமாக படத்தயாரிப்பு தொடங்கியது. படத்தயாரிப்பில் ஏற்பட்ட தாமதங்களால் படத்தின் தமிழ் பதிப்பு 2009 செப்டம்பரில் வெளியிடப்பட்டது. இது திரையரங்குகளில் ஐந்து தமிழ் படங்களுடளுக்கு போட்டியாக வெளியானது. மேலும் திரையரங்குகளில் கவனிக்கப்படாமல் போனது. இந்த படம் பின்னர் *ஏக் ஹசீன் - தி டர்ட்டி கேர்ள்* என இந்தியில் மொழிமாற்றம் செய்து வெளியிடப்பட்டது.

இசை
---

இப்படத்தின் பாடல்களை கபிலன் எழுத பரணி இசையமைத்தார்.

* கலகலகப்பா - மகதி, திப்பு
* மாமா மாமா - ரஞ்சித், காயத்ரி
* ஏய் தகதக - சுசித்ரா
* திருட்டு பயலே - சைந்தவி
* முத்துலகும்மா முத்துலகும்மா - ரேஷ்மி

குறிப்புகள்
-----------

1. ↑
2. 1 2
3. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
4. ↑
5. ↑
6. ↑  "காப்பகப்படுத்தப்பட்ட நகல்". 2017-07-06 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
7. ↑
8. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
9. ↑
**விருகம்பாக்கம் அரங்கநாதன்** (27. திசம்பர்,1931-27. சனவரி. 1965) என்று அறியப்படும் ஒ. அரங்கநாதன் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, தீக்குளித்து உயிர்விட்ட ஒரு போராளி ஆவார்.

வாழ்க்கை
--------

இவர் ஒய்யலி, முனியம்மாள் இணையருக்கு 1931-ஆம் ஆண்டில் டிசம்பர் 27-ஆம் நாளில் மூன்றாவது மகனாகப் பிறந்தார். நடுவணரசின் தொலைபேசித் துறையில் பணியாற்றியவர். அவரின் மனைவியின் பெயர் மல்லிகா. அமுதவாணன், அன்பழகன், ரவிச்சந்திரன் ஆகிய குழந்தைகள் ஆவர். இளம் வயதிலேயே வீரக் கலைகளில் ஆர்வம் கொண்டவர். விருகம்பாக்கத்திலேயே உடற்பயிற்சிக் கூடம் அமைத்து அங்குள்ள இளைஞர்களுக்குப் பயிற்சி கொடுத்து வந்தார். திராவிட இயக்க ஏடுகளை இளைஞர்களுக்கு வரவழைத்துப் படிக்கவைத்து வந்தார்.

இந்தித் திணிப்பை எதிர்த்து போராட்டம்
------------------------------------

1965 ஜனவரி 26 முதல் *இந்தி மட்டுமே ஆட்சி மொழி* எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர், விருதுநகர் சீனிவாசன், காளிமுத்து, நா.காமராசன் ஆகியோரும், சில மாணவர் தலைவர்களும் இப்போராட்டத்தை வடிவமைத்து நடத்தினார்கள்

தீக்குளிப்பு
------------

1965 சனவரி 25ஆம் நாள் இந்தி மட்டுமே ஆட்சி மொழிச் சட்டத்தை நிறைவேற்றுவதை எதிர்த்து, தீக்குளித்து உயிர்விட்ட கோடம்பாக்கம் சிவலிங்கத்தின் உடலை நேராகப் பார்த்துவிட்டுவந்தார்  தீவிரமான சிந்தனையில் இரண்டு நாள்கள் கழித்து 27.1.1965 புதன்கழமை இரவு 2 மணிக்கு விருகம்பாக்கம் நேஷனல் தியேட்டர் அருகில் ஒரு மாமரத்தின் அடியில் தீக்குளித்து மாண்டார் சற்றுத் தள்ளி அவர் விட்டுச் சென்ற அட்டையில் சில தாள்கள் இருந்தன. அவை இந்தித் திணிப்பைக் கண்டித்து மத்திய, மாநில அரசுகளுக்கு அனுப்பப்பட்ட கடிதங்களுக்கான பதிவு அஞ்சல் ரசீதுகள் என்று தெரிந்தது. தமிழக அரசால் அரங்கநாதன் பெயர் சென்னையில் ஒரு சுரங்கப் பாதைக்கு வைக்கப்பட்டுள்ளது.

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  "இந்தித் திணிப்பை எரித்துப்பொசுக்கிய விருகம்பாக்கம் அரங்கநாதன்!". ஆனந்தவிகடன். 2016-01-27. 25 ஏப்ரல் 2016 அன்று பார்க்கப்பட்டது.
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 12
4. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 12
5. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 29

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**லத்துவியாவின் சுதந்திர நினைவுச் சின்னம்**

இந்த நினைவுச் சின்னம் லத்துவியாவில் ரீகா என்னும் இடத்தில் அமைந்துள்ளது. இது லத்துவிய சுதந்திரப் போரில் (1918-1920) மரணமடைந்த வீரர்களை பெருமைபடுத்துவதற்காக கட்டப்பட்டது. லத்துவியாவின் முக்கிய சுதந்திரப் போராட்ட நினைவுச் சின்னமாக கருதப்படுகிறது. இது 1935ல் திறக்கப்பட்டது. இதன் உயரம் 42 மீட்டர் ஆகும். இது கருங்கல் மற்றும் பொற்படிகக் கல் மற்றும் செம்பால் உருவாக்கப்பட்டது. இது பொதுமக்கள் கூடும் இடமாகவும், அரசாங்க விழாக்கள் நடைபெறும் இடமாகவும் உள்ளது.

லத்துவியாவில் அமைந்துள்ள இந்த சுதந்திர நினைவுச் சின்னத்தில் உள்ள சிலை மற்றுமதன் அடிப்பகுதி ஆகியவை 13 குழுக்களாக பிரிக்கப்பட்டுள்ளது.இவைகள் லத்துவியாவின் வரலாற்றையும்,கலாச்சாரத்தையும் எடுத்துரைப்பதாக உள்ளது.இதன் நடுப்பகுதி நாற்கோணவடிவில் அமைந்துள்ளது.மேல் நோக்கிச் செல்லச் செல்ல நாற்கோணத்தின் அளவு குறைந்து கொண்டே செல்கிறது.இதன் மேல்பகுதியில் 19 மீட்டர் உயரமுள்ள செம்பினாலான சுதந்திரச் சிலை தனது இருகைகளிலும் பொன்முலாம் பூசப்பட்ட மூன்று நட்சத்திரங்களைத் தூக்கியவாறு உள்ளது.இந்த நினைவுச்
சின்னத்தை உருவாக்கும் கருத்துப்படிவம் 1920-ல் லத்துவிய பிரதமந்திரி சிக்பிரைட்ஸ் அன்னா மெய்யரோவிக்ஸ் காலத்தில் தொடங்கப்பட்டது.இவர் காலத்தில் நினைவுச் சின்னத்தை வடிவமைப்பதற்கான போட்டி நடத்த விதிமுறைகள் உருவாக்கப்பட்டன.பல போட்டிகள் நடத்தப்பட்டபிறகு 1930-ல் இந்நினைவுச்
சின்னம் கட்டப்பட்டது.இது லத்துவிய சிற்பி கார்லிஸ் சாலே என்பவர் ஒப்படைத்த"நட்சத்திரத்தைப் போல்
மின்னுக" என்ற திட்டத்தை அடிப்படையாக வைத்து இது உருவாக்கப்பட்டது.தனியார் பங்களிப்புகளினால்
இது கட்டப்பட்டது. 

சோவியத் ஆக்கிரமிப்பைத் தொடர்ந்து,1940-ல்லத்துவியா சோவியத்யூனியனால் இணைக்கப்பட்டது.சுதந்திர நினைவுச் சின்னம் அழிக்கப்படும் என்று கருதப்பட்டது.ஆனால் அம்மாதிரி எதுவும் நடக்கவில்லை.இந்நினைவுச் சின்னத்தைப் பாதுகாத்த பங்கு சோவியத் சிற்பி வீரா முகினாவையே சாரும் ஏனென்றால் அவர் இச்சின்னத்தை மிகுந்த கலைமதிப்புமிக்கதாகக் கருதினார்.சோவியத் பரப்புரையாளர்கள் இச்சின்னத்தின் மறைமுகமான பொருளை பொதுவுடைமைத்
தத்துவத்திற்கு ஏற்ப மாற்ற எண்ணினர்.ஆனால் பொதுமக்களுக்கு இது சுதந்திர நினைவுச் சின்னமாகவே இருந்தது.ஜூன் 14,1987-ல் 5,000 பேர் இச்சின்னத்தின் முன்புகூடி போரில் பலியானவர்களை நினைவுகூடும் வகையில் அவ்விடத்தில் மலர்கள் வைத்தனர்.இந்நிகழ்வு சுதந்திரப்
போராட்டை புனரமைப்பதாக இருந்தது.மூன்று ஆண்டுகளுக்குபிறகு இப்போராட்டம் உச்சகட்டத்தை அடைந்தது.இப்போராட்டத்தில் சோவியத் ஆட்சி முடிவுற்று,லத்துவிய சகோதரத்துவம் நிலைநாட்டப்பட்டது.

மேலும் பார்க்க
--------------

* Brothers' Cemetery
* Kārlis Zāle

மேற்கோள்கள்
-----------

மேலும் படிக்க
-------------

* Māra Caune (2002). *Brīvības piemineklis: tautas celts un aprūpēts*. Brīvības pieminekļa atjaunošanas fonds, Riga. பன்னாட்டுத் தரப்புத்தக எண்:9984-19-253-9.

வெளியிணைப்புகள்
---------------

விக்கிமீடியா பொதுவகத்தில்,  
 ***Freedom monument (Riga)***   
என்பதின் ஊடகங்கள் உள்ளன. 

* Freedom monument (உருசிய மொழியில்)
* Latvijas brīvības dižākajam simbolam – jau 60 (இலாத்வியம்)
* Virtual tour of Old Riga (includes images and panoramas of the monument and its surroundings)
* View of the Freedom Monument Square (WebCam), balticlivecam.com

வார்ப்புரு:Riga Cityscape
**அச்சிலியோன்** (Achilleion) கொழும்பு, இலங்கையில் அமைந்துள்ள ஓர் தங்கும் பரிந்துரைக்கப்பட்ட வானுயர் கட்டிடம் ஆகும். இதன் கட்டிடல் பணிகள் நிறைவு செய்யப்பட்டதும், இரு இரட்டை வானளாவிகளை இது கொண்டிருக்கும். மேலும் ஒவ்வொன்று 50 மாடிகளைக் கொண்டிருக்கும், இரண்டு வானளாவிகளும் ஓர் வான்பாலம் ஒன்றால் இணக்கப்பட்டிருக்கும்; உலங்குவானூர்தி இறங்குதளம் இவ்விரு கோபுரங்களில் ஒன்றின் உச்சியில் காணப்படும். 2016 ஆம் ஆன்டில் இக்கட்டிடம் கட்டப்படும் நிலத்தின் விலை மட்டும் Rs. 2.3 billion (US$ 15.7 million) ஆகும்.

தற்போது, Rs. 300 million (US$ 2 million) காட்சிப் பகுதி ஒன்று கட்டிடதிற்கு அருகாமையில் கட்டப்படுகின்றது, அத்துடன் அக்காட்சிப் பகுதியானது கடலிலிருந்தி இருக்கும் உயரம் 100 அடி (30 m) ஆகும். உலகில் அமைந்துள்ள தனித்து உயர்ந்து நிற்கும் காட்சிப் பகுதிகளில் அச்சிலியோனிற்கு அருகில் அமைக்கப்படும் காட்சிப் பகுதியே மிக உயரமானதாக அமையும் எனக் கூறப்படுகின்றது.

இவற்றையும் பார்க்க
------------------

* இலங்கையிலுள்ள உயரமான கட்டமைப்புகள்

மேற்கோள்கள்
-----------

1. ↑  "Achilleion, Colombo’s first 7-star luxury residence launched". Daily FT. 8 July 2016.. பார்த்த நாள்: 9 October 2016.
2. ↑  "Achilleion apartment receives massive response in two weeks". Daily News. 25 July 2016.. பார்த்த நாள்: 9 October 2016.

வெளி இணைப்புகள்
---------------

* அதிகாரப்பூர்வ இணையதளம்
* "Achilleion - Colombo’s first 7 star luxury residence launched". The Island. 8 July 2016. Archived from the original on 30 ஜூன் 2017.. பார்த்த நாள்: 9 October 2016.